ফার ফার (জলখাবার)
ফার-ফার (এছাড়াও ফ্রাইম বা ববি) হল একটি ভারতীয় জলখাবার যা মূলত আলুর মাড় এবং হালকা রঙ্গিন সাগু দিয়ে তৈরি করা হয়। এছাড়াও এরারুট এবং গমের আটাও দিয়েও বানানো হয়। ফার ফার কড়া ভাজা হলে তাৎক্ষণিকভাবে ফুলে উঠে এবং সেগুলি জলখাবার হিসাবে খাওয়া হয় বা অন্যান্য খাবারের সাথে পাঁপড়ের মতো পরিবেশন করা হয়। ফার ফার বিভিন্ন রঙের এবং আকারে হয় যেমন তারা, ফাঁপা নলাকৃতির এবং সমতল চতুর্ভুজ আকৃতির, গিয়ার, বিমান এবং বিভিন্ন প্রাণীর আকারের হয়ে থাকে। ফার ফার প্যাকেটজাত করে বা বয়ামে বেশ অনেকদিন সংরক্ষণ করে রাখা যায়। সাধারণত জলখাবার হিসেবে খাওয়া হয়ে থাকে। ফেরিওয়ালারা ফেরি করে ফার ফার বিক্রি করে থাকেন। তবে এখন সবজায়গাতে পাওয়া যায়।